લક્ષ્મી મિત્તલ એક ભારતીય ઉદ્યોગપતિ અને દુનિયાની સૌથી મોટી સ્ટીલ ઉત્પાદક કંપનીના સીઈઓ અને ચેરમેન છે. તેઓ યુકેમાં રહે છે પરંતુ તેમણે ભારતીય નાગરિકતા છોડી નથી. લક્ષ્મી મિત્તલ ભારત સાથે દુનિયાના સૌથી ધનવાન વ્યક્તિઓમાંથી એક છે. ‘સંડે ટાઈમ્સ’ની રિચ લિસ્ટ 2005માં તેમને બ્રિટનના સૌથી ધનિક વ્યક્તિ જાહેર કરવામાં આવ્યા હતા. ફોર્બ્સ મેગેઝીન દ્વારા 2016માં જાહેર કરેલા લિસ્ટ મુજબ મિત્તલ 565 અબજ રૂપિયાના માલિક છે. આજે લક્ષ્મી મિત્તલનો 68મો જન્મદિવસ છે.